Ljudi koji za sebe tvrde da su Buda

Sledi **spisak ljudi koji su tvrdili da su probuđeni**.

Ljudi opisani ispod su:
* tvrdili da su dostigli probuđenje i postali Buda
* tvrdili da su manifestacije bodisatve
* bili identifikovani kao Buda (iako se u većini škola budizma vjeruje da je Buda ušao u parinirvanui na taj način prevazišao ponovno rođenje)
* smatrani Budama ili bodisatvama, zato što su identifikovani kao jedna od njihovih reinkarnacija (npr. Dalaj Lama, Panćen Lama), zbog popularnosti ili zbog *dokaza* u obliku nekih povoljnih znakova.

U poslednje vreme porastao je broj onih koji za sebe tvrde da su Maitreya, naslednik Bude u narednom kosmičkom ciklusu. Mnogi koriste tu tvrdnju kako bi oformili neku novu budističku školu ili novi religiozni pokret ili kult.

## Spisak
* Guan Yu - legendarni ratnik iz perioda dinastije Han i Tri kraljevstva u staroj Kini. Danas ga mnogi ljudi, uključujući policiju i mafiju u Kini, smatraju božanskim objektom poštovanja. U pojedinim školama taoizma i kineskog budizma smatra se božanskom ili polubožanskom ličnošću. Ovakav status datira još iz perioda Dinastije Sui. Mnogi ga budisti prihvataju kao bodisatvu koji čuva njihovu vjeru i hramove. Na Sanskritu, njegovo se ime izgovara kao Sangharama.
* Wu Zetian - jedina žena koja je vladala Kinom u istoriji te zemlje, osnivač Druge Žo Dinastije. Vladala je pod nazivom Šengšen. Zastupajući budizam dobila je podršku naroda, ali je u isto vreme nemilosrdno proganjala svoje protivnike u okviru kraljevske porodice i plemstva. Proglasila se inkarnacijom Maitreje i načinila Luojang "svetom prestonicom".
* Gung Ye - Korejski ratni diktator i kralj kratkotrajne države Tebong tokom 10. veka. Za sebe je tvrdio da je inkarnacija Maitreje i naredio svojim podanicima da ga obožavaju. Većina budističkih monaha ga nije prihvatalo kao takvog a kasnije su ga svrgnuli sa vlasti i ubili upravo njegovi podanici.
* Dalaj lame - u Tibetanskom budizmu, uzastopne Dalaj Lame obrazuju *tulku* lozu vođa gelugpa škole još od 1391. godine. Sledbenici tibetanskog budizma vjeruju da je Dalaj Lama jedna od nebrojenih inkarnacija Avalokitesvara, bodisatve saosećanja. Između 17. veka i 1959., Dalaj Lama je bio na čelu tibetanske vlade, upravljajući velikim delom zemlje iz glavnog grada Lase. Dalaj Lama je vrhovna ličnost u tibetanskom budizmu, i vođe sve četiri škole ga smatraju vrhovnim lamom tibetanske tradicije. Trenutni Dalaj Lama je Tenzin Đatso, 14. po redu u lozi.
* Nurhaci - poznat i kao Car Tai Zu. Osnivač i vladar Dinastije Ćing. Verovao je da je bio inkarnacija bodisatve Manđušrija.
* Lu Zhongyi - 17. patrijarh I-Kuan Taoa. Sledbenici I-Kuan Taoa vjeruju da je on vođa Ere "Bijelog Sunca", ere apokalipse, i prema tome inkarnacija Maitreje.
* Piter Douno - poznat i kao Majstor Beinsa Douno. Duhovni učitelj, osnivač Ezoteričnog hrišćanstva. Pojedini učenici austrijskog filozofa Rudolfa Štajnera su krajem 20. veka identifikovali Majstora Dounoa kao manifestaciju Maitreje.
* Samael Aun Veor - u svojoj knjizi "Poruka Vodolije" izjavio da "Maitreja Buda Samael je Kalki avatar novog doba." Ovaj Kalki avatar i Maitreja Buda, tvrdio je, isti su Bijeli Jahač iz *Knjige otkrovenja*.
* Džim Džons - vođa kulta pod nazivom Hram naroda. Kako bi privukao ljude svom religioznom pokretu, tvrdio je da je inkarnacija Bude, kao i Isusa Hrista, Faraona Akhenatona, i Vladimira Iljiča Lenjina.
* Rut Norman (Uriel) - osnivač Unarius Akademije Nauka. Tvrdi da je imao 55 prošlih života, od kojih su neki bili reinkarnacije Bude, Sokrata, Kralja Artura, Konfučija i kralja Atlantide.
* Lu Šeng-jen - osnivač i duhovni učitelj novokomponovane budističke loze nazvane Istinska budistička škola. Tvrdi da je, tokom kasnih 80-ih, dostigao prosvetljenje za vreme treninga pod bezobličnim učiteljem. Lu tvrdi da je inkarnacija Padmakumare, božanstva u Zapadnoj čistoj zemlji. Od tada, za sebe kaže da je "Živi Buda Lian Šeng".
* Ćing Hai - majstor meditacije koji tvrdi da je inkarnacija Boga, Bude i bodisatve Avalokitesvara. Poznatija kao Kvan Jin, nazivu po kojem je nazvan njen metod meditacije.
* Li Hongdži - osnivač falun gong. Iako je demantovao tvrdnju da se samoproglasio za Budu, na više slika se može vidjeti kako nosi kasaju, monaški ogrtač, pozirajući kao Buda.
* Ram Bahadur Bomjon - 19-ogodišnji nepalski asketa kojeg mnogi pozdravljju kao novog Budu. Prema njegovom bratu Gangađitu, "veoma jasno i bijelo" svijetlo različito od "sunčeve svjetlosti" je poteklo iz njegove glave. Osmog novembra 2005., Ram je ustao i rekao prisutnima: "Recite ljudima da me ne nazivaju Budom. Ja nemam Budinu energiju. Na nivou sam rinpočea." Uprkos njegovim protestima da nije dostigao prosvetljenje, mnogi nastavljaju da ga smatraju Budom.
* L. Ron Habard - Osnivač Sajentologije, u svojoj knjizi *Hymn of Asia* tvrdio je da je inkarnacija Bude.

## Povezano
* Spisak bodisatvi

## Bibliografija
* Hogue, John *Messiahs: The Visions and Prophecies for the Second Coming* (1999) Elements Books